text: Report diari sobre el coronavirus: El País Valencià flexibilitzarà les restriccions. Relaxen les mesures a les residències catalanes
  El País Valencià ha anunciat una flexibilització de les restriccions anticovid a partir de dilluns, dia 6. El president de la Generalitat, Ximo Puig, ha dit que les noves mesures es prorrogarien durant un mes, amb la confiança de celebrar una diada –ha remarcat– "dins la nova normalitat". Precisament, avui s'ha definit el dispositiu de seguretat i les mesures covid per a les Falles, que començaran demà amb la plantà de ninots. Han acordat de reforçar els efectius policíacs en tasques de vigilància i control de les mesures de seguretat, per mantenir els protocols contra la pandèmia. A més, la vigilància es reforçarà per evitar entrompades als carrers.
  A Catalunya, el Departament de Salut i de Drets Socials ha decidit de relaxar els protocols contra el coronavirus a les residències, atesa la baixa incidència de casos als centres. Les noves mesures preveuen que els familiars que visiten els usuaris no hagin de fer-se una prova d'antígens abans d'entrar a les instal·lacions. Quant a les visites, a tot estirar n'hi podrà haver tres alhora. Fins ara, el protocol en permetia dues.
  El govern de les Illes també ha anunciat novetats en les mesures dels nou curs escolar. Els alumnes de més de dotze anys que tinguin la vaccinació completa no hauran de fer quarantena si són contactes estrets d'un positiu. El director general de Planificació, Antoni Morante, ha anunciat que la màscara continuaria essent obligatòria als centres escolars, tant en espais interiors com en exteriors.
  Per una altra banda, la Universitat d'Andorra començarà el curs 2021-22 fent una garbellada amb proves d'antígens a la comunitat universitària. Dijous, 9 de setembre, hi haurà la sessió de benvinguda als estudiants de primer curs i també començaran les classes dels estudiants de segon i tercer curs. De manera voluntària i gratuïta s'oferiran proves d'antígens, amb automostres de detecció contra el coronavirus. Tanmateix, escoles, instituts i universitats començaran el curs amb l'ús de màscara obligatòria, distància de seguretat i ventilació freqüent d'espais.
  Als Països Catalans s'han registrat 1.541.198 casos i 32.490 morts, i actualment hi ha 566 pacients a les UCI.
  A tot el món, les darreres xifres són de 218.2213.889 casos confirmats i 4.528.115 morts. Del total de casos, 195.090.493 ja es consideren guarits, segons dades de Worldometer. Els cinc estats més afectats en aquest moment són:
  –Els Estats Units d'Amèrica, amb 39.953.651 casos i 656.482 morts;
  –L'Índia, amb 32.808.018 casos i 438.962 morts;
  –El Brasil, amb 20.752.281 casos i 579.643 morts;
  –Rússia, amb 6.918.965 casos i 183.224 morts.
  –Regne Unit, amb 6.789.581 casos i 132.535 morts.
  –L'estat francès, amb 6.746.283 casos i 114.308 morts;
  –A l'estat espanyol hi ha 4.855.065 casos i 84.340 morts.
  –South China Morning Post: El gran misteri del coronavirus a l'Índia: per què hi ha tants casos a Kerala? (en anglès)
  –Euronews: La desconfiança i la desinformació han deixat Letònia endarrerida en l'administració de vaccins (en anglès)
  –Infobae: Quines mesures cal adoptar per tocar instruments musicals i minimitzar el risc de contagi (en castellà)